Som et eksempel kan ikke-bærekraftig ressursforvaltning innen skogbruk innebære å hogge ned trær raskere enn skogen klarer å fornye seg. Dette kan inkludere omfattende avskoging uten tilstrekkelig gjenplanting, eller overutnyttelse av skogsområder som fører til utarming av jordsmonnet. Når skogarealer reduseres kraftig, svekkes økosystemenes evne til å regulere vannsyklusen, forhindre erosjon og opprettholde biologisk mangfold. Slike praksiser kan føre til at både miljøet og lokalsamfunn mister viktige ressurser og tjenester over tid. I motsetning kan bærekraftig skogbruk ansees for å innebære å plante like mange trær som hugges, samt å forvalte ressursene på en måte som sikrer langsiktig balanse og økosystemets overlevelse. sentrer|miniatyr|700x700pk|Bildet symboliserer bærekraftig skogbruk. Til venstre felles et tre, mens til høyre plantes et nytt tre, noe som illustrerer en balansert og ansvarlig forvaltning av skogressurser. Bærekraftig utvikling handler imidlertid om langt mer enn ressursforvaltning. For eksempel er spredning av miljøgifter i naturen en praksis som er fundamentalt i strid med bærekraft, fordi slike giftstoffer akkumuleres i økosystemer, skader dyr og planter, og til slutt utgjør en helsefare for mennesker.